ร้านอาหารที่เราพามาชิมวันนี้เป็นร้านอาหารขึ้นชื่อแถวๆแจ้งวัฒนะเลยค่ะ กับร้านนี้ ไก่ตะกร้า 

เรามากินตอนช่วงบ่าย ลูกค้าในร้านวันนี้เลยไม่มากนัก เราเลือกนั่งโต๊ะด้านในที่อยู่โซนบนของร้าน ที่นั่งเป็นโซฟา นั่งสบายดีค่ะ 

เมนูที่เราสั่งครั้งนี้ประกอบไปด้วยไก่ตะกร้า ซึ่งเป็นเมนูเด็ดของร้านนี้ ลาบหมูทอด หอยแมงภู่ผัดขี้เมา และต้มยำกุ้ง รอไม่นานอาหารก็ยกมาเสิร์ฟค่ะ

เรื่องรสชาตินั้นต้องบอกเลยว่าอร่อยทุกเมนู ไก่ตะกร้าทอดออกมาได้กรอบนอก นุ่มใน หอมเครื่องปรุง รสชาติกลมกล่อม ลาบหมูทอดก็เข้มข้น หอมกลิ่นข้าวคั่ว ส่วนหอยแมงภู่ผัดขี้เมาก็รสชาติจัดจ้านถึงใจ หอยตัวโต เนื้อแน่นดีด้วย สุดท้ายต้มยำกุ้ง เมนูนี้ก็อร่อยเข้มข้นดีค่ะ

โดยรวมแล้วร้านนี้อาหารอร่อยดีค่ะ ร้านสวยน่านั่ง พนักงานบริการดีด้วย ที่สำคัญราคาอาหารยังไม่แพงอย่างที่คิด อยากให้ได้ไปลองกันค่ะ